**Издаване на Разрешение за удължено работно време след 23.00 часа на заведение за хранене и развлечения или зала за хазартни игри**

Разрешение за удължено работно време на посочените обекти се издава от кмета на Община Стара Загора или от упълномощено от него лице след подаване на заявление по образец, придружено със следните изискуеми документи:

1. Копие на удостоверение за утвърдена категория или временно удостоверение за открита процедура по категоризиране на туристически обекти по Закона за туризма, или копие от лиценз на Държавната комисия по хазарта.

2. Копие на протокол от акредитирана лаборатория, удостоверяващ спазването на еквивалентните нива на шума, измерен в и около обекта в нощния период от 23.00 до 07.00 часа, издаден до 3 месеца преди подаване на заявлението – с изключение на заведения за хранене, разположени на територията на бензиностанции.

3. Копие от договор за охрана: за барове с нощен режим на работа и дискотеки по смисъла на Закона за туризма – договор за физическа охрана с търговци, лицензирани за извършване на частна охранителна дейност; за всички останали обекти – договор за охрана чрез СОТ с лицензирана охранителна фирма.

4. Удостоверение от ОД на МВР, както и от отдел „Опазване на обществения ред и управление при кризи“ при Община Стара Загора за липса на констатирани нарушения на обществения ред в съответния търговски обект, за 12 месеца назад от датата на подаване на заявлението – не се отнася за новооткрити обекти.

5. Съгласие от Общото събрание на етажната собственост в случай, че обектът – заведение за хранене и развлечение, за който се иска издаване на разрешение за удължено работно време, се намира в сграда в режим на етажна собственост с предназначение на имотите за жилищни нужди.

6. Декларация за липса на задължения към Община Стара Загора.

7. Документ за внесена такса.

**Такса:** За заведения за хранене и развлечения и игрални зали се събира такса в размер – 85.00 лв./час за времето след 23.00 часа до 5.00 часа сутринта.

За удължено работно време се счита времето от 23.00 часа до 5.00 часа.

Разрешението за удължено работно време е със срок на валидност 1 година и се отнема когато са нарушени изискванията за обществения ред в общината.

Срок за извършване на административната услуга – 30 дни от входиране на заявлението.

Услугата е в компетентността на отдел „Стопанска политика“, телефон за контакт: 042 / 614 621.